Diari Oficial de la Generalitat Valenciana


Sumari del DOGV 7033, del 28-05-2013 (2013/5581)

RESOLUCIÓ de 27 de desembre de 2012, de la Conselleria d'Hisenda i Administració Pública, per la qual s'autoritza generar crèdits pel finançament corresponent al mecanisme extraordinari per al pagament a proveïdors del sector públic empresarial i fundacional per import de 1.094.404.480,59 euros i 19.507.285,15 Euros respectivament. Expedient número 06.021/12-078 (II part).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5581


Data del document
:   27-12-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 27 de desembre de 2012, de la Conselleria d'Hisenda i Administració Pública, per la qual s'autoritza generar crèdits pel finançament corresponent al mecanisme extraordinari per al pagament a proveïdors del sector públic empresarial i fundacional per import de 5.034.639.403,59 euros i 43.235.951,15 Euros respectivament. Expedient número 06.021/12-078 (II part). [2013/5581]  
El Consell de Política Fiscal i Financera, mitjançant l'Acord 6/2012, de 6 de març, va aprovar les línies generals d'un mecanisme extraordinari de finançament per al pagament als proveïdors de les comunitats autònomes, a fi de permetre la cancel·lació de les obligacions pendents de pagament al tancament de 2011.  
La Comissió Delegada del Govern per a Assumptes Econòmics, en la reunió de 22 de març de 2012, va acordar la posada en marxa del dit mecanisme de finançament.  
El Consell, en la seua sessió del 30 març de 2012, va adoptar el corresponent acord per a acollir-se a l'esmentat mecanisme extraordinari, acord publicat en el Diari Oficial de la Comunitat Valenciana, número 6750, de 10 d'abril de 2012.  
L'import total d'obligacions pendents de pagament, susceptibles d'integrar-se en el dit mecanisme, va ascendir a 9.680.535.708,66 euros dels quals 1.742.114.376,64 euros corresponen a les obligacions del sector públic empresarial i fundacional, definit en els termes dels aportats 2 i 3 de l'article segon del Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional, exclòs el Grup RTVV i l'Agència Valenciana de Turisme. Estes obligacions van ser assumides per la Generalitat per Acord de la Comissió Delegada d'Hisenda i Pressupostos del passat 5 de juliol i del Consell en sessió celebrada el 6 de juliol.  
Així mateix, el passat 14 de setembre, el Consell va acordar l'ampliació de capital, fons social o equivalent del sector públic empresarial i fundacional, per import de 3.678.490.388,49 euros, a subscriure i desembossar per mitjà de l'assumpció de les obligacions pendents de pagament, així com la generació d'un compte creditor a favor de la Generalitat, en el balanç de les fundacions en què el Consell haja autoritzat la seua extinció, o que no pertanguen al sector públic de la Generalitat, per l'import de 24.600.140,15 euros.  
Concertades les operacions de crèdit que han permés fer efectiu el pagament de les obligacions, i en conseqüència, existint finançament necessari per a generar crèdit en el pressupost de gastos, la Intervenció General, després de la recepció, anàlisi i depuració de la informació, ha facilitat els imports definitius corresponents al sector públic empresarial i fundacional, acollits a l'esmentat mecanisme extraordinari de finançament.  
Als efectes expressats, i fent ús de l'autorització prevista en l'apartat tercer de l'Acord del Consell de 30 de març, així com d'acord amb el que preveu l'article 19 de la Llei 10/2011, de Pressupostos per a 2012, esta Conselleria d'Hisenda i Administració Pública adopta la següent resolució:  
  
Primer  
S'autoritza un augment del pressupost d'ingressos en l'aplicació 85.23.31.667.31, «Préstecs llarg termini ens fora del Sector Públic PF12», per import de 2.177.090.594,74 euros.  
  
Segon  
S'autoritza un augment en el pressupost de gastos en les aplicacions i pels imports que figuren en els annexos I i II per import global de 8.603.267.258,74 euros. Els increments i/o habilitacions del capítol 8, «Actius financers» (annexos I i II), impliquen, al seu torn, l'habilitació dels corresponents projectes financers, amb els codis PT per als préstecs per deute comercial i PB per als casos d'ampliació del capital, fons social o equivalent, per capitalització del seu deute comercial, en ambdós casos conseqüència del mecanisme ICO-CCAA pagament proveïdors.  
  
  
València, 27 de desembre de 2012.- El conseller d'Hisenda i Administració Pública: Juan Carlos Moragues Ferrer.Exp. 06.021/12-078 ( II part)   
  
  
   
  
  
  
  
  
  
  
  
\* \* \* \* \*  
  
  
  
Exp. 06.021/12-078 ( II parte)   
  
  
   
   
